jkorsvik/nowiki_second_scrape_merged huggingface dataset:
Eskoleia

Eskoleia er det historiske navnet på en gammel ferdselsvei. Denne veien gikk fra Vingulmark (landet sør og øst for Oslofjorden) over Raumariki, langs Raumelfr (Glomma), videre over Sør-Odal og Vinger til Eidskog. Derfra fortsatte veien til Eda og videre innover i Sverige. Deler av Eskoleia inngikk også i pilegrimsleden til Nidaros.
Det er alminnelig antatt at navnet oversettes med Eidskogleden – veien gjennom Eidskog.


== Se også ==
Vinger
Kongsvinger
Eidskog
Eda kommune.
Chatsworth (California)

Chatsworth er et distrikt i San Fernando Valley i Los Angeles.
Korsaren

Må ikke forveksles med det danske vittighetsbladet Corsaren
Korsaren var et norsk vittighetsblad, startet av Harald Hjalmar Schmidt (1850–1893) under navnet Krydseren i 1879.
Inntil i 1883 utkom bladet anonymt, men fra da av sto Schmidt navngitt som redaktør. Han bestyrte bladet inntil i 1892. I 1894 endret bladet navnet til Korsaren.
Fra 1907 fikk Korsaren en mer politisk profil med den norske forfatteren Hans Jæger (1854–1910), og den danske anarkisten Jean Jacques Ipsen (1857–1936) som redaktører. Korsaren skulle være «et kamporgan mot den sosialdemokratiske alliansepolitikken og statsparlamentarismen – Talsmann for den rene sosialisme!». Det utkom i ti nummer og ble etterfulgt av Revolten som utkom i åtte nummer.  Det brakte karikaturtegninger laget av blant andre Andreas Bloch og Gustav Lærum.

		
		
		


== Eksterne lenker ==
(en) Korsaren – kategori av bilder, video eller lyd på Commons
Samisk nasjonalt kompetansesenter

Samisk nasjonalt kompetansesenter – psykisk helsevern (SANKS) er et kompetansesenter innenfor psykisk helsevern for samer i hele Norge. Senteret ble etablert i 2002 som en del av Finnmarkssykehuset og er en integrert del av spesialisthelsetjenesten for psykisk helsevern. Helse Nord mottar øremerkede midler over statsbudsjettet for drift. Senteret hadde i 2007 rundt 120 ansatte.
Kompetansesenteret er delt opp i tre avdelinger:

Avdeling for psykisk helsevern for voksne (ligger i Lakselv)
Avdeling for psykisk helsevern for barn og unge (ligger i Karasjok)
Avdeling for forsking og utviklingSANKS har følgende oppgaver:

videreutvikle kliniske tjenester
fremme og drive forsknings- og utviklingsarbeid
tilby undervisning og rettledning
tilby spesialistutdanninger, praksisplasser og hospitering


== Eksterne lenker ==
Hjemmeside for SANKS
Jødisk museum Trondheim

Jødisk museum Trondheim ligger i Arkitekt Christies gt. 1B i Trondheim, bygd som byens første jernbanestasjon i 1864. Det mosaiske trossamfunn i Trondheim kjøpte bygningen i 1924 og gjorde den om til en ortodoks synagoge som ble innviet 13. oktober 1925.
12. mai 1997 åpnet Jødisk museum Trondheim som en del av bygget. I museets utstillinger kan de besøkende lære om historien, tradisjonene og seremoniene til jødiske i Midt- og Nord-Norge fra 1800-tallet og opp til i dag.


== Se også ==
Jødisk Museum i Oslo


== Eksterne lenker ==
Jødisk museum Trondheim
Det Mosaiske Trossamfunn
Kunnskapsbase om jødisk historie i Midt-Norge
Tonje Nøstvold Lunde

Tonje Nøstvold (født 7. mai 1985 i Stavanger) er en norsk tidligere håndballspiller fra Hundvåg. Hun spilte 183 kamper og scoret 408 mål for Norges kvinnelandslag i håndball fra 2005 til 2014.  


== Karriere ==
Nøstvold har spilt for Hundvåg, Sola, Byåsen og FC Midtjylland Håndbold. Med Byåsen kom hun til finalen i cupvinnercupen i håndball i 2007.  Fra sesongen 2011/12 inngikk hun en treårskontrakt med Byåsen.Hun debuterte på det norske landslaget mot Portugal 27. september 2005. Hun har deltatt i VM i 2005, EM 2006, VM 2007, OL 2008, EM 2008, VM 2009, EM 2010, VM 2011 og OL 2012 og VM 2013. Hun regnes som en allsidig spiller på landslaget, mens hun på klubblaget ofte har spilt back og kant.
Hun la opp i 2018.


== Meritter landslag ==
OL 2012 – Gull
VM 2011 – Gull
EM 2010 – Gull
VM 2009 – Bronse
EM 2008 – Gull
OL 2008 – Gull
VM 2007 – Sølv
EM 2006 – Gull
VM 2005 – 9.-plass


== Referanser ==


== Eksterne lenker ==
(en) Tonje Nøstvold – Olympics.com 
(en) Tonje Nøstvold – Olympic.org 
(en) Tonje Nøstvold – Olympedia 
(en) Tonje Nøstvold – Sports-Reference (OL-resultater – arkivert) 
(en) Tonje Nøstvold – Det europeiske håndballforbundet (EHF) 
(en) Tonje Nøstvold – Norges Håndballforbund 
Håndball.no – Nøstvolds spillerprofil
Isaías Carrasco

Isaías Carrasco (født 11. juni 1966, død 7. mars 2008) var en spansk baskisk politiker fra den baskiske avdelingen av det spanske partiet PSOE. Han ble skutt og drept utenfor sitt eget hjem 7. mars 2008. Den væpnede separatistorganisasjonen ETA tok på seg ansvaret for drapet. Drapet fant sted bare to dager før det spanske parlamentsvalget og førte til at de største partiene i Spania avtalte å avlyse valgkampanjene sine.


== Referanser ==
Steven Nyman

Steven Nyman (født 12. februar, 1982 i Provo i Utah) er en amerikansk alpinist som tidligere kjørte slalåm. I junior-VM i alpint 2002 tok han gull i slalåm. Han spesialiserte seg senere på fartsdisiplinene og konkurrerer i utfor, storslalåm og super-G. Nyman deltok i vinter-OL 2006 og i de alpine øvelsene endte han som nummer 19 i utfor, nummer 25 i kombinasjonen og nummer 43 i super-G.
Den 1. desember 2006 kom Nyman for første gang på pallen under verdenscupen i alpint, etter å ha kommet inn på tredjeplass i utforkonkurransen i Beaver Creek i Colorado. Den 16. desember samme år vant han sitt første verdenscuprenn i utfor i Val Gardena i Italia.


== Eksterne lenker ==
(en) Offisielt nettsted 
(en) Steven Nyman – kategori av bilder, video eller lyd på Commons 
(en) Steven Nyman – Olympics.com 
(en) Steven Nyman – Olympic.org 
(en) Steven Nyman – Olympedia 
(en) Steven Nyman – Sports-Reference (OL-resultater – arkivert) 
(en) Steven Nyman – FIS (alpint) 
(en) Steven Nyman – ski-db.com
Stars (singel)

«Stars» var en sang som ble laget i forbindelse med nødhjelpsprosjektet Hear 'n Aid, som forente hardrock- og heavy metal-miljøet. Sangen ble utgitt på samlealbumet Hear 'n Aid og som single i 1986. Prosjektet ble startet av Ronnie James Dio, Vivian Campbell og Jimmy Bain fra heavy metal-gruppen Dio i 1985, og inntektene fra platesalget og singelen gikk uavkortet til barn som var rammet av sult i Afrika. Singelen, albumet og andre handelsvarer spilte inn rundt én million dollar det første året og over tre millioner totalt, ifølge Ronnies kone og manager, Wendy Dio.


== Referanser ==


== Eksterne lenker ==
(en) Stars på MusicBrainz
Samfundet De Nio

Samfundet De Nio er en forening i Sverige som ble dannet i 1913 av forfattere som hadde som formål å fremme litteratur, freds- og kvinnesaken. Fra 1938 til 1983 utga foreningen tidsskriftet Svensk litteraturtidsskrift.
De ni medlemmene velges på livstid, men i motsetning til Svenska Akademien har medlemmene anledning til å trekke seg. Fire plasser er reservert for kvinner og fire for menn. Samfunnet ledes av en formann, en «ordförande», siden desember 2019 Anna Williams. Hun etterfulgte Inge Jonsson, som var formann i perioden 1986–2019. Formannsstillingen, stol 1, innehas annenhver gang av en mann og en kvinne.
Samfunnet De Nio deler ut følgende litteraturpriser: 

De Nios Stora Pris
Lotten von Kræmers pris
De Nios översättarpris
Stina Aronsons pris
John Landquists pris
Karl Vennbergs pris
De Nios Vinterpris
Samfundet De Nios Astrid Lindgren-pris
Anders och Veronica Öhmans pris
De Nios lyrikpris
Samfundet De Nios Särskilda pris


== Referanser ==


== Eksterne lenker ==
Offisiell hjemmeside for Samfundet De Nio
Automatic for the People

Automatic for the People er det åttende albumet til den amerikanske rockegruppen R.E.M., utgitt i 1992. Det er den tredje platen de ga ut etter å ha signert kontrakt med Warner Bros. Albumet regnes som en av gruppens beste.
Tittelen på albumet er inspirert av mottoet til en kro i Athens, Georgia – R.E.M.s hjemby. 
Det ble gitt ut seks singler fra albumet: «Drive», «The Sidewinder Sleeps Tonite», «Everybody Hurts», «Man on the Moon», «Nightswimming» og «Find the River». Av R.E.M-album er det bare Monster som har hatt like mange. Singlene fra Automatic solgte imidlertid bedre.
Musikalsk er Automatic for the People mer innadvendt og roligere enn de andre platene R.E.M ga ut på denne tiden.


== Sporliste ==
Alle sangene er skrevet av Bill Berry, Peter Buck, Mike Mills og Michael Stipe.

«Drive» – 4:31
«Try Not to Breathe» – 3:50
«The Sidewinder Sleeps Tonite» – 4:06
«Everybody Hurts» – 5:17
«New Orleans Instrumental No. 1» – 2:13
«Sweetness Follows» – 4:19
«Monty Got a Raw Deal» – 3:17
«Ignoreland» – 4:24
«Star Me Kitten» – 3:15
«Man on the Moon» – 5:13
«Nightswimming» – 4:16
«Find the River» – 3:50


== Personell ==
Michael Stipe – vokal
Peter Buck – gitar, mandolin, bass
Mike Mills – bass, keyboard, vokal
Bill Berry – trommer, perkusjon, keyboard, bass, vokalAndre medvirkende

Scott Litt – munnspill, kontrabassklarinett
John Paul Jones – orkesterarrangementer
George Hanson – dirigent på spor 1, 3, 4 og 11
Knox Chandler – cello på spor 1, 3, 4 og 11
Kathleen Kee – cello på spor 1, 3, 4 og 11
Daniel Laufer – cello på spor 1, 3, 4 og 11
Elizabeth Murphy – cello på spor 1, 3, 4 og 11
Denise Berginson-Smith – fiolin på spor 1, 3, 4 og 11
Lonnie Ditzen – fiolin on på spor 1, 3, 4 og 11
Patti Gouvas – fiolin on på spor 1, 3, 4 og 11
Sandy Salzinger – fiolin på spor 1, 3, 4 og 11
Sou-Chun Su – folin på spor 1, 3, 4 og 11
Judy Taylor – fiolin på spor 1, 3, 4 og 11
Paul Murphy – bratsj på spor 1, 3, 4 og 11
Reid Harris – bratsj på spor 1, 3, 4 og 11
Heidi Nitchie – bratsj på spor 1, 3, 4 og 11
Deborah Workman – obo på spor 1, 3, 4 og 11


== Referanser ==


== Eksterne lenker ==
(en) Automatic for the People på Discogs 
(en) Automatic for the People på MusicBrainz 
(en) Automatic for the People på Spotify 
(en) Automatic for the People på AllMusic
Mimi Jakobsen

Mimi Vibeke Jakobsen (født 19. november 1948) er generalsekretær for danske Redd Barna. Hun er tidligere politiker, og har vært formann for Centrum-Demokraterne og har innehatt flere ministerposter.
Mimi Jakobsen er datter av folketingsmedlem Erhard Jakobsen og porselensmaler Kate Jakobsen (født Larsson). Hun vokste opp på Amager, og senere i Gladsaxe. Hun tok folkeskolen i 1954–64, og ble i 1967 student på Gladsaxe Gymnasium.
Hun ble 6. juni 1981 gift med statsbibliotekar Svend Horneman Stilling, men ekteskapet ble senere oppløst. Hun ble senere gift med Bengt Burg, men dette ekteskapet blev oppløst i 2000. Hun har to sønner som er født i hhv. 1981 og 1989.
Mimi Jakobsen stilte til valg for Centrum-Demokraterne fra 1974, og ble valgt til Folketinget første gang ved folketingsvalget i 1977. Hun ble deretter valgt inn ved valget i 1979, og satt frem til valget i 2001, der CD ikke nådde over sperregrensen. 
I 1997-98 var hun sykmeldt i fem måneder etter at hun ble bitt av en skogflått, som bl.a. medførte lammelser i ansiktet.
21. desember 2006 ble det offentliggjort at hun hadde meldt seg inn i Socialdemokratiet.
Jakobsen ble i 1996 utnevnt til kommandører av 1. grad 	av Dannebrogordenen. Hun er også innehaver av Republikken Italias fortjenstorden den franske Ordre des Arts et des Lettres.


== Ministerposter ==
10. september 1982-12. mars 1986: Minister for kulturelle anliggender i Poul Schlüters første regjering
12. mars 1986-3. juni 1988: Sosialminister i Poul Schlüters første og andre regjering
1.-10. september 1987: Grønlandsminister i Poul Schlüters første regjering
25. januar 1993-27. september 1994: Samordningsminister i Poul Nyrup Rasmussens andre regjering
28. januar-27. september 1994: Industriminister i Poul Nyrup Rasmussens andre regjering (tittelen ble  endret 8. februar 1994 til industri- og samordningsminister)
27. september 1994-30. desember 1996: Erhvervsminister i Poul Nyrup Rasmussens andre regjering


== Andre poster ==
1974-82: Medlem av Gladsaxe Kommunestyre
1975–78: Undervisningsassistent ved Københavns Universitets Institutt for Fonetikk og Institutt for Germansk Filologi
1976-77: Medlem av lokalstyret for Aktive Lyttere og Seere i Gladsaxe
1978-82: Formann for Komiteen for Aktiv Skolepolitikk
1981-82 og 1988-90: Medlem av Folketingets Finansutvalg
1988-91: Administrerende direktør i Scleroseforeningen
1989-2005: Politisk ordfører og formann for Centrum-Demokraterne
2000-: Generalsekretær for Redd Barna


== Kilder ==
«Jakobsen, Mimi Vibeke, fhv. minister.» (dansk). Folketinget. Arkivert fra originalen 26. september 2019. Besøkt 26. september 2019. 
Højgaard, Lis. «Mimi Jakobsen (1948 - )» (dansk). Dansk kvindebiografisk leksikon. Besøkt 26. september 2019.
Bengt Samuelsson

Bengt Ingmar Samuelsson (født 21. mai 1934) er en biokjemiker fra Sverige. Han ble tildelt Nobelprisen i fysiologi eller medisin i 1982. Grunnen til at han fikk utdelt Nobelprisen var hans oppdagelser angående prostaglandin.


== Priser (utvalg) ==
1977 – Albert Lasker Basic Medical Research Award
1982  – Nobelprisen i fysiologi eller medisin


== Referanser ==


== Eksterne lenker ==
(en) Nobelprisen i fysiologi eller medisin 1982 hos Nobelprize.org
(en) Bengt Samuelsson hos Nobelprize.org i forbindelse med tildelingen av Nobelprisen i fysiologi eller medisin 1982
Heidi Dahlsveen

Heidi Dahlsveen (født 14. april 1966 på Hvaler) er en norsk forfatter, forteller og høgskolelektor i fortellerkunst ved Høgskolen i Oslo. Hun har arbeidet som forteller siden 1996 og har påvirket fortellerbevegelsen i Norge gjennom kurs og artikler. I 2008 kom hennes første bok om faget ut på Universitetsforlaget.
Dahlsveen har skapt simulatoren «The Companion» i Second Life, der et norsk folkeeventyr (Følgesvennen) formidles på en måte som lar de besøkende ta del i eventyret. I Second Life har Dahlsveen avatarnavnet Frigg Ragu.


== Bibliografi ==
Innføringsbok i muntlig fortellerkunst ... eller «Snipp snapp snute, så var fortellingen ute og tipp tapp tynne, nå kan du begynne» 2008  							ISBN 9788215013039

(no) Publikasjoner av Heidi Dahlsveen i BIBSYS


== Referanser ==


== Eksterne lenker ==
Heidi Dahlsveen hos kulturnett.no
Heidi Dahlsveens blogg Muntlig fortellerkunst
Strengereid grendehus

Strengereid grendehus er et grendehus på Strengereid.
Det første bygget var eid og ble drevet av Strengereid Krets velforening (SKV) og Strengereid idrettslag (SIL). 
Grendehuset ble bygd tidlig på 1980-tallet, og fungerte som grendas storstue og samlingspunkt for store og små. Natt til 20. august 2006 brant huset ned. Våren 2010 ble nytt bygg reist. Sparebanken Sør donerte samme år 100 000 kr til inventar til det nye grendehuset. Bygget ble offisielt åpnet i oktober 2010.


== Referanser ==
Strengereid Idrettslag

Strengereid Idrettslag (stiftet tidlig på 1900-tallet) er en idrettslag fra Arendal, som driver med bueskyting og friidrett.
Klubbens hovedaktivitet har vært friidrett, men de senere årene har idrettslaget også fått en egen gruppe som driver med bueskyting. SIL eide og drev Strengereid grendehus sammen med Strengereid Krets velforening, frem til brannen i 2006.


== Eksterne lenker ==
Offisielt nettsted
Jordal Idrettspark

Jordal Idrettspark er en idrettspark på Jordal i Oslo, som består av flere idrettsanlegg; to ishaller, én idrettshall, én idrettsplass med kunstgressbane og ett rullebrettanlegg. I forbindelse med rivingen av Gamle Jordal Amfi og bygging av ny ishall, skal også utearealene oppgraderes.


== Idrettsanlegg ==


=== Jordal Amfi ===

Ishallen Jordal Amfi, som benyttes av ishockeylaget Vålerenga, er lokalisert i den nordvestre delen av idrettsparken. Gamle Jordal Amfi er revet, og Nye Jordal Amfi åpnet i 2020.


=== Jordal Idrettshall ===

Parken har også en innendørs hall som drives av Vålerenga Håndball. Jordal Idrettshall er lokalisert i den sørvestre delen av idrettsparken og er oppmerket for idrettene badminton, basketball, håndball, innebandy og volleyball. I tillegg har hallen trimrom, kampsportssal, kiosk og seks garderober.


=== Jordal Idrettsplass ===

Parkens idrettsplass består av kunstgressbanen Jordal Kunstgress som benyttes til fotball og amerikansk fotball, og er hjemmearena for fotballagene Dania, Rilindja, Vembli og det amerikanske fotballaget Vålerenga Trolls. Bak den ene kortsiden er det et anlegg for bruk av rullebrett og rulleskøyter. Tidligere ble idrettsplassen også brukt til friidrett og hurtigløp på skøyter.


=== Jordal Ungdomshall ===

Den andre ishallen som kalles «Ungdomshallen» er lokalisert rett sør for Jordal Amfi og disponeres av Oslo Ishockeykrets for organisert idrett på kveldstid og i helgene.


== Referanser ==


== Eksterne lenker ==
(en) Jordal Idrettspark – Profil og resultatoversikt på SpeedSkatingNews.info.
Norsk Pressehistorisk Forening

Norsk Pressehistorisk Forening (NPF) ble etablert i 1998 og har som hovedoppgave å sikre mediehistorisk kildemateriale og å stimulere til mediehistorisk forskning og beretning. 
De fleste norske mediebedriftene er medlemmer av NPF. I tillegg er spesielt interesserte personlige medlemmer. Leder av NPF er journalist i Aftenposten, Arnhild Skre.
NPF har hovedansvaret for bokverket Norsk Presses Historie, som ble gitt ut 14. april 2010, samtidig som Norsk Presseforbund og Mediebedriftenes Landsforening fylte 100 år. Redaksjonen for verket ble ledet av professor Hans Fredrik Dahl (Universitetet i Oslo), professor Martin Eide (Universitetet i Bergen), professor Guri Hjeltnes (Handelshøyskolen BI), professor Rune Ottosen (HiO) og cand.philol Idar Flo (redaksjonssekretær).


== Eksterne lenker ==
Norsk Pressehistorisk Forening
Gulaprisen

Gulaprisen er en journalistpris til minne om nynorskavisa Gula Tidend L/L, som siden 1997 blir delt ut en gang i året til en journalist i Sogn og Fjordane eller Hordaland som har utmerka seg med nynorsk journalistikk.


== Mottakere av Gulaprisen ==

2000: Helge Johnsen, Firda 
1997: Ivar Longvastøl, Firda 


== Referanser ==
US Pro Vercelli Calcio

Unione Sportiva Pro Vercelli Calcio er en italiensk fotballklubb fra Vercelli i Piemonte. Klubben ble grunnlagt i 1892, og spiller for øyeblikket i Lega Pro Prima Divisione. Pro Vercelli var et av de mest suksessfulle lagene på 1900-tallet, da de vant serien syv ganger mellom 1908 og 1922. Klubbens farger er svart og hvit.


== Meritter ==
Serie A: 71908, 1909, 1910/11, 1911/12, 1912/13, 1920/21, 1921/22


== Kjente spillere ==
 Silvio Piola


== Eksterne lenker ==
Offisielt nettsted 
(en) Football Club Pro Vercelli 1892 – kategori av bilder, video eller lyd på Commons 
Historiemåned, hvor ble de av? Fotballitalia.com
Kevin Kurányi

Kevin Dennis Kurányi (født 2. mars 1982 i Rio de Janeiro) er en tysk fotballspiller som for tiden er klubbløs. Han har tidligere spilt for det tyske landslaget. Han kom til FK Dinamo Moskva fra tyske Schalke 04 i juli 2010 på free transfer. Han startet sin karriere i den brasilianske klubben Serrano Futebol Clube. I 1997 ble han solgt til Sporting 89 San Miguelito i Panama. I juli 2000 gikk han til Vfb Stuttgart før han i 2005 ble solg til Schalke 04 for 6,9 mill. €. Han har pr november 2011 52 A-landskamper for Tyskland og scoret 19 mål.


== Referanser ==


== Eksterne lenker ==
Offisielt nettsted 
(en) Kevin Kurányi – kategori av bilder, video eller lyd på Commons 
(en) Kevin Kurányi – galleri av bilder, video eller lyd på Commons 
(de) Kevin Kurányi – Munzinger Sportsarchiv 
(en) Kevin Kurányi – FIFA 
(en) Kevin Kurányi – UEFA 
(en) Kevin Kurányi – Transfermarkt 
(en) Kevin Kurányi – national-football-teams.com 
(en) Kevin Kurányi – WorldFootball.net 
(en) Kevin Kurányi – FootballDatabase.eu 
(de) Kevin Kurányi – fussballdaten.de 
(en) Kevin Kurányi – Soccerway 
(en) Kevin Kurányi – EU-Football.info
USD Novese

USD Novese er en italiensk fotballklubb fra Novi Ligure, Piemonte i Italia. Klubben ble grunnlagt i 1919 og spiller i Serie D. Novese er det eneste italienske laget som har vunnet seriegull, men som ikke har spilt en eneste sesong i Serie A eller Serie B. Laget ble seriemestere i 1921/22 sesongen.


== Eksterne lenker ==
Offisiell side (italiensk)
Vigdis Hjulstad Belbo

Vigdis Hjulstad Belbo (født 7. august 1955) er en norsk politiker (Sp) og gårdbruker fra Snåsa.
Hun var medlem av Nord-Trøndelag fylkesting fra 1995 til 2011, varaordfører i Snåsa kommune fra 1995 til 2003 og ordfører fra 2003 til 2015. Hun var leder i Nord-Trøndelag Senterparti fra 1996 til 2000. Hun har også ledet Utmarkskommunenes Sammenslutning.Hun har gått Steinkjer gymnas og Mære landbruksskole. Hun er utdannet journalist fra Høgskolen i Nord-Trøndelag.
Hun vokste opp på gården Ner-Finsås på Snåsa. Faren Iver kom fra Øver-Hjulstad på Inderøy. Hun er barnebarn av Hans Hjulstad, som var ordfører i Inderøy 1927–1929 og 1938 og oldebarn av Ole Haugum, som var stortingsrepresentant 1918 og ordfører i Inderøy 1905–1916 og 1920–1922.


== Referanser ==


== Eksterne lenker ==
(no) Vigdis Hjulstad Belbo hos Stortinget 
(no) Vigdis Hjulstad Belbo hos Norsk senter for forskningsdata
John A. Russo

John A. Russo (født 1939), også kalt for Jack Russo eller John Russo, er en amerikansk filmregissør mest kjent for skrekkfilmer, og særlig for filmen Night of the Living Dead som han regisserte sammen med George A. Romero. Filmen blir sett på som en klassiker. Han har også selv vært skuespiller i filmer han har vært med på å skrive, den mest kjente er når han spiller en zombie i filmen The night of the living dead. 
I 1985 startet han den kjente grøsserserien Living Dead med den kjente kultfilmen The Return of the Living Dead. Han har vært med på skrive et antall tegneseriemanus for Avatar Press. Mange av filmene hans ble utgitt direkte på DVD uten omvegen om kino. Han har utgitt en bruksanvisning på å lage film for under 10 000 dollar, basert på egne erfaringer.


== Filmografi (utvalg) ==


=== Som dreiebokforfatter og regissør ===
Saloonatics (2002)
Santa Claws (1996)
Scream Queens' Naked Christmas (1996)
Heartstopper (1993)
Midnight 2 (1993)
Midnight (1982) (også roman)
The Booby Hatch (1976) (filmmanus)


=== Dreiebokforfatter ===
Voodoo Dawn (1990)
The Majorettes (1986) (også som roman)
Night of the Living Dead (1968) (filmmanus; skrevet sammen med George A. Romero)


=== Som regissør ===
Scream Queens Swimsuit Sensations (1992)


=== Som skuespiller ===
House of Frankenstein 1997 (1997) (miniserie for TV)
Santa Claws (1996)
The Majorettes (1986)


== Bibliografi ==
Night Of The Living Dead (pocketbok, 1974) ISBN 0446764108, norsk oversettelse av Sigmun S. Kostøl, De levende døde (Fredhøis 1974)
Majorettes (1979) ISBN 0-671-82315-9
Limb to Limb (pocketbok, 1981) ISBN 0-671-41690-1
The Awakening (pocketbok, 1983) ISBN 0671-45259-2
Making Movies (1989) ISBN 0-440-50113-X
Return of the Living Dead ISBN 1-55197-508-4
Scare Tactics (1992) ISBN 0-440-50355-8
Hell's Creation (Ravenmor Publications, 1995) ISBN 1-55197-060-0
How to Make Your Own Feature Movie for $10,000 or Less (1995) ISBN 0-935016-10-4


== Referanser ==


== Eksterne lenker ==
(en) John A. Russo på Internet Movie Database 
(sv) John A. Russo i Svensk Filmdatabas 
(da) John A. Russo på Scope 
(fr) John A. Russo på Allociné 
(en) John A. Russo på AllMovie 
(en) John A. Russo hos The Movie Database
Jostein Hildrum

Jostein Hildrum (født 17. april 1951) er en norsk gårdbruker, regnskapsfører og politiker (Sp). Han var ordfører i Overhalla kommune i Trøndelag 2003–2011.Han er daglig leder i Reina Eiendom AS og Aunet Amdal Samdrift DA. 


== Referanser ==
Marek Hamšík

Marek Hamšík (født 27. juli 1987) er en slovakisk fotballspiller som spiller for den tyrkiske klubben Trabzonspor.


== Landslaget ==
Han ble tatt ut i Slovakias EM-tropp til EM i Frankrike 2016.Han ble tatt ut i Slovakias EM-tropp til EM i fotball 2021.


== Referanser ==


== Eksterne lenker ==
(de) Marek Hamšík – Munzinger Sportsarchiv 
(en) Marek Hamšík – FIFA 
(en) Marek Hamšík – UEFA 
(fr) Marek Hamšík – LÉquipe 
(en) Marek Hamšík – Transfermarkt 
(en) Marek Hamšík – national-football-teams.com 
(en) Marek Hamšík – WorldFootball.net 
(en) Marek Hamšík – FootballDatabase.eu 
(de) Marek Hamšík – fussballdaten.de 
(en) Marek Hamšík – Soccerway 
Slovak i full blomst. Fotballitalia.com
Profil på SSC Napolis offielle hjemmeside
Arve Haug

Arve Haug (født 27. januar 1949) er en norsk gårdbruker og politiker (Sp).
Han var ordfører i Leka kommune 1988–1995 og 2003–2011, og medlem av Nord-Trøndelag fylkesting 1995–2003.
Han er sønn av småbruker Einar P. Haug og Emma Pedersen på Haug på Leka.


== Referanser ==